《阜城晚遇南京户部张彦质郎中附奏江南旱灾》
明代·程敏政

诏使频年发，皇恩岂不覃。水方渰冀北，旱复苦江南。

天意嗟何极，民生半不堪。同袍夜相语，禄食漫怀惭。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。